Suresh 106 Views
భారత్‌లో గ్జియామి 3వ స్థానం
ముంబై సెప్టెంబరు 3: చైనా స్మార్ట్‌ఫోన్‌ దిగ్జగం గ్జియా మి భారత్‌లో మూడోస్థానానికి ఎదిగింది. ప్రస్తుతం మార్కెట్‌లో హల్‌చల్‌చేస్తున్న ఇంటెక్స్‌, లెనోవో కంపెనీలను అధిగమించి మూడోస్థానానికి చేరినట్లు కంపెనీ చెపుతోంది. ఐడిసి అంచనాలప్రకారంచూస్తే గ్జియామి మూడు స్థానాలు పెరిగి ఆరోస్థానంనుంచి మూడోస్థానానికి ఎదిగిందని అంచనా. ఏప్రిల్‌ జూన్‌ త్రైమాసికంలో అర్బన్‌ మార్కెట్లలో ఎక్కువ స్థానం సాధించింది. దేశంలోని మొత్తం 30 నగరాల్లో గ్జియామి 8.1శాతం మార్కెట్‌ వాటాసాధించింది. అంతకుముందు త్రైమాసికంలో 4.9శాతంగా నిలి చింది. మొదటిరకం నగరాల్లో 10.5శాతం ఉంది. రెండోశ్రేణి నగరాలు, మూడోశ్రేణి పట్టణాల్లోకూడా 5.1శాతం వాటాసాధించింది.ఇంటెక్స్‌ వాటాపరంగా చూస్తే మొత్తం 30 నగరాల్లో ఎనిమిదిశాతంగా ఉం ది. ప్రస్తుతం నాలుగోస్థానంలోనికి పడిపోయింది. లెనోవో మోటో కంపెనీతోపాటు మార్కెట్లలో స్థానం 6.1శాతం నుంచి 4.9శాతానికి క్షీణించింది. మార్కె ట్‌ లీడర్‌గా ఉన్న శాంసంగ్‌ మార్కెట్‌లో గుత్తాధి పత్యంతోనే కొనసాగుతోంది. 28.5శాతంగా మార్కె ట్‌ వాటాతోనిలిచింది. అంతకుముందు 29.7శాతం నుంచి కొంతతగ్గింది. మైక్రోకాక్స్‌ 13.1శాతంనుంచి 11.9శాతానికి తగ్గింది. ఇక యాపిల్‌ మార్కెట్‌ పరంగాచూస్తే 4.6శాతంనుంచి 2.5శాతం తగ్గింది. దేశంలో ఐఫోన్‌ విక్రయాలు తగ్గడమే ఇందుకు కార ణం. 20వేలరూపాయలకుపైబడిన ఫోన్లలో 35.6 శాతానికి తగ్గింది. ఐఫోన్‌ మోడళ్లు5ఎస్‌, 6, 6ఎస్‌ వంటివి యాపిల్‌ గణాంకాలను మొదటి అర్ధసంవ త్సరంలో కొంతమేరతగ్గించాయి. ఏప్రిల్‌ జూన్‌ త్రైమాసికంలో30నగరాల్లో మార్కెట్‌ వాటా పెరుగు తున్నట్లు అంచనా వేసింది. ఇంకా దేశంలోనికి గ్జియామి రెడ్‌మి, నోట్‌3, లీ ఎకో లీవన్‌, మోటోజి టర్బో ఎడిషన్‌ వంటివి దూసుకువస్తుండటంతో మరింతగా పెరుగుతోంది. వీటికితోడు ఆన్‌లైన్‌ బిజి నెస్‌ కూడా స్మార్ట్‌ఫోన్లకు మంచి ఊతం ఇస్తున్నట్లు సీనియర్‌ మార్కెట్‌ విశ్లేషకులు ఐడిసి ప్రతినిధి ఉపాసనాజోషి వెల్లడించారు. చైనాబ్రాండ్లలో ఒప్పో, వివో 4.1శాతం, 3.3శాతంగా మార్కెట్లలో ఉన్నాయి. ఇవి కేవలం రెండుమూడు శ్రేణి నగరా లకే పరిమితం అయినట్లు అంచనా. మొత్తం 30 నగరాల పరిధిలో వీటి వాటా 3.3శాతం, 2.9శాతంగా ఉందని జోషి వెల్లడించారు. ఎల్‌వైఎఫ్‌ ఇతరభారతీయ విక్రయ కంపెనీలు తమ మార్కెట్‌ వాటాను మరింత పెంచుకు నేందుకు కృషిచేస్తున్నట్లు ఐడిసి విశ్లేషకులు వరుణ్‌సింగ్‌ వివరించారు.మార్కెట్లలో రూ.10 వేలు నుంచి రూ.17 వేల ఫోన్లకే ఎక్కువ డిమాండ్‌ ఉన్నట్లు అంచనా. ఈ ధరల రేంజి స్మార్ట్‌ఫోన్లు మొదటిశ్రేణి నగరాల్లో 28శాతం వాటాతో ఉన్నాయి. అంతకుముందు 19శాతం నుంచి వాటాపెంచుకోగలిగాయి. ద్వితీయ శ్రేణి నగరాల్లో వీటివాటా 17నుంచి 24శాతానికి పెరిగిం ది. ఆఫ్‌లైన్‌ ఛానల్‌కంటే ఆన్‌లైన్‌లోనే ఎక్కువ విక్ర యాలు జరుగుతున్నట్లు ఐడిసి అంచనా వేసింది.